કેવડિયા કોલોની / નવાપુરઃ નર્મદા જિલ્લાના કેવડિયા કોલોની વિસ્તારમાં સાંજે 7 વાગ્યાના સુમારે 3.5નો ભૂકંપ નોંધાયો છે. આ ભૂકંપનું એપિસેન્ટર સરદાર સરોવર ડેમની કેવડિયા કોલોની વસાહત નજીક હોવાનું જાણવા મળ્યું છે. બીજીબાજુ મહારાષ્ટ્ર નંદુરબાર જિલ્લાના શહાદા તાલુકાના સાવળદા ગામે સાંજે 5:57 કલાકે 3.5ની તીવ્રતાનો ભૂકંપનો આંચકો આવતા ભાગદોડ મચી ગઇ હતી. આ આંચકો બે-ત્રણ સેકન્ડનો હતો. આ ભૂકંપના આંચકા 62 કિલોમીટર સુધી ગુજરાત મહારાષ્ટ્ર અને મધ્ય પ્રદેશના ત્રણ રાજ્યમાં તેની અસર જોવા મળી હતી.